**Баёнияи матбуотии БОҶ**

31 июли соли 2024

**Ҷумҳурии Корея барои талошҳои таҳкими устуворӣ ба БОҶ 10 миллион доллари амрикоӣ ҷудо менамояд**

**Душанбе –** Барномаи озуқавории ҷаҳонии Созмони Милали Муттаҳид (БОҶ) аз саҳми 10 миллион доллари ИМА, ки аз ҷониби Ҳукумати Ҷумҳурии Корея ҷудо гардидааст истиқбол менамояд. Ин саҳм барои дастгирӣ ва беҳбуд бахшидан ба истеҳсолоти устувори кишоварзӣ дар Тоҷикистон равона гардидааст.

Ин маблағгузорӣ, ки тавассути Агентии Корея оид ба ҳамкориҳои байналмилалӣ (KOICA) ҷудо гардидааст афзалиятҳои ҳукуматро барои ноил шудан ба амнияти озуқаворӣ ва васеъ намудани дастрасӣ ба ғизои босифат тавассути баланд бардоштани тахассуси ҷавонони тоҷик, эҷоди робитаҳо ба дастрасии одилона ва устувор ба донишҳои махсус, инноватсия ва муҳити мусоиди тиҷорат, дастгирӣ хоҳад намуд.

«Ҳукумати Кореяи Ҷанубӣ расман соҳаи кишоварзиро ҳамчун як самти асосии ҳамкорӣ барои таҳкими амнияти озуқаворӣ дар Тоҷикистон муайян кардааст. Ин ташаббус махсусан рамзӣ аст, зеро ҳадафи он баланд бардоштани ҳосилнокии кишоварзӣ ва фарогирӣ барои деҳқонони ҷавони осебпазир, ки дар манотиқи дурдаст бо истифода аз технологияҳои рақамӣ зиндагӣ мекунанд, нигаронида шудааст,” гуфт Ҷон Минёнг, директори KOICA дар Тоҷикистон.

Ин маблағгузорӣ ба БОҶ имкон медиҳад, ки тақрибан 200,000 нафар, аз ҷумла 40,000 иштирокчии ҷавонро дастгирӣ кунад, то малака ва донишҳоро оид ба технологияҳои рақамӣ дар соҳаи агробизнес ва рушди деҳот пешбарӣ намоянд ва фаъолиятҳои даромаднокро барои ҷавонони осебпазир эҷод кунад. БОҶ, инчунин ба эҷоди дороиҳо, дастгирии дастрасӣ ба бозор ва барномаҳои бунёди воситаҳои зиндагӣ, истифода аз имкониятҳои рақамӣ, барои таҳкими равишҳои ҳассос ба ғизо ва муҳити зист, ки ба эҷоди устуворӣ ба зарбаҳо, афзоиши истеҳсолот ва даромади деҳқонони хурд равона шудаанд, таваҷҷуҳ хоҳад кард.

«Рушд ва таъсиси таҷрибаҳои устувори кишоварзӣ амнияти озуқавории наслҳои ҳозира ва ояндаро таъмин хоҳад кард. Барномаи озуқавории ҷаҳонӣ аз дастгирии Ҷумҳурии Корея барои кӯмак ба кишвар дар пешбурди соҳаи кишоварзӣ ва амнияти озуқаворӣ дар Тоҷикистон изҳори сипос мекунад,” гуфт намоянда ва директори Барномаи озуқавории ҷаҳонӣ дар Тоҷикистон Адҳам Мусаллам.

Мувофиқи маълумоти Миссияи арзёбии ҳосили зироат ва амнияти озуқавории ФАО/БОҶ дар соли 2023 (CFSAM) дар Ҷумҳурии Тоҷикистон, бештар аз 1,5 миллион нафар бо норасоии шадиди ғизо рӯбарӯ шуданд, ки тақрибан 50,000 нафари онҳо ба таври ҷиддӣ аз ноамнии озуқаворӣ азият мекашанд. Бо вуҷуди ин, дар муқоиса бо соли гузашта беҳбудӣ ба назар мерасад, ки шумораи онҳо аз 20 то 16 дарсад коҳиш ёфт, ки мӯътадилшавиро нишон медиҳад. БОҶ амнияти озуқаворӣ ва вазъи бозорро дар сатҳи оилаҳо бодиққат назорат мекунад ва маблағҳоро барои дастгирии оилаҳои аз ҷиҳати озуқаворӣ ноамн дар кишвар сафарбар менамояд.

# # #

Барномаи озуқавории ҷаҳонии Созмони Милали Муттаҳид ташкилоти бузургтарини башардӯстонаи ҷаҳон буда, ҳаёти одамонро дар ҳолатҳои фавқулодда наҷот медиҳад, шукуфоӣ ва ояндаи устувори одамонро аз низоъ, офатҳои табиӣ ва таъсири тағйирёбии иқлим барқарор менамояд.

Агентии Корея оид ба ҳамкориҳои байналмилалӣ (KOICA) аз ҷониби Ҷумҳурии Корея соли 1991 бо мақсади баланд бардоштани самаранокии барномаҳои кӯмаки бебозгашт ба кишварҳои рӯ ба тараққӣ таъсис дода шудааст. Ҳамчун як муассисаи давлатӣ, KOICA барномаҳои кӯмаки бебозгашт ва ҳамкории техникии ҳукуматро амалӣ менамояд. Ҳадафи он мусоидат ба шукуфоии умумии инсоният ва сулҳ дар ҷаҳон тавассути ҳамкориҳои фарогир оид ба рушд мебошад.

Моро дар X, собиқ Twitter @WFPAsiaPacific, @wfp\_tajikistan пайгирӣ намоед

**Тамос барои маълумоти бештар (email: nasrullo.ramazonov@wfp.org)**

Насрулло Рамазонов, БОҶ/ Душанбе, тел. +992 900092987